Boiotia — Plataiai — 261-246 BC — AAA 6 (1973) 375-377 — cf. SEG 27.65; 33.406; 36.443; 40.412
Region: Central Greece (IG VII-IX) — Megaris, Oropia, and Boiotia (IG VII) 

[εφ] ιερεως νικοκλειδου του χαιρεου αγωνοθετουντος αρχελαου του αθηναιου δογμα των ελληνων ευβουλος παναρμοστου βοιωτιος ειπε επειδη γλαυκων ετεοκλεους αθηναιος προτερον τε διατριβων εν τηι ιδιαι πατριδι και κοινηι διε[τ]ελει πασι τοις ελλησιν ευνους ων [κ]αι ιδιαι τοις παραγινομενοις εις τημ πολιν και μετα ταυτα τεταγμενος παρα τωι βασιλει πτολεμαιωι την αυτην ειχεν προαιρεσιν φανερος ειναι βουλομενος ως διεκειτο τηι προς τους ελληνας ευνοιαι αναθημασιν τε το ιερον εκοσμησεν και προσοδοις α καθηκει διατηρεισθαι τωι διι τωι ελευθεριωι [και] τηι των ελληνων ομονοιαι συνη[υ]ξησεν δε και την θυσιαν του διος τ[ου] ελευθεριου και της ομονοιας και τον αγωνα ο τιθεασιν οι ελληνες επι τοις ανδρασιν τοις αγαθοις και αγωνισαμενοις προς τους βαρβαρους υπερ της των ελληνων ελευθεριας [ινα] ουν ειδωσιν απαντες οτι το κοινον συνεδριον των ελληνων και ζωσιν και μετηλλαχοσιν αποδιδωσιν χαριτας καταξιας των ευεργετηματων τοις τιμωσι το ιερον του 0[ι]ος του ελευθεριου δεδοχθαι τοις ελλησιν επαινεσαι γλαυκωνα και καλειν εις προεδριαν αυτον και τους εκγονους αυτου εις τον απα[ν]τα χρονον οταν οι αγωνες οι γυμνικοι [σ]υντελωνται εμ πλαταιαις καθαπε[ρ] και τους λοιπους ευεργετας αναγραψαι δε τοδε το ψηφισμα τον αγωνοθετην εις στηλην λιθινην και αναθειναι παρα τομ βωμον του διος του ελευθεριου και της ομονοιας τον δε ταμιαν [τ]ον επι των ιερων χρηματων δουναι τ[ο] [ε]ις ταυτα ανηλωμα.